ai4bharat/Pralekha huggingface dataset:
अर्थ मंत्रालय
2014-15 आणि 2019-20 च्या जीडीपीच्या प्रमाणात सामाजिक सेवांवरील खर्चात 1.5 टक्के वाढ
मानव विकास निर्देशांकातील 1.34 टक्के वार्षिक वाढीसह सर्वाधिक वेगाने सुधारणा होणाऱ्या देशांत भारताचा समावेश
शिक्षण आणि आरोग्यावरील खर्चाचे प्रमाण 2014-15 आणि 2019-20 च्या जीडीपीच्या प्रमाणात 4 टक्क्यांहून 4.7 टक्के
नवी दिल्ली, 31 जानेवारी 2020
समावेशक विकास आणि रोजगारनिर्मितीसाठी सामाजिक पायाभूत सुविधांमध्ये वाढ आवश्यक आहे. सरकारची सामाजिक उत्थानाप्रतीची कटीबद्धता आर्थिक सर्वेक्षण-2019-20 चे वैशिष्ट्ये आहे. केंद्रीय अर्थ आणि कंपनी व्यवहारमंत्री श्रीमती निर्मला सीतारमन यांनी आज संसदेसमोर आर्थिक सर्वेक्षण-2019-20 सादर केले.
सामाजिक सेवांवरील खर्चाचे कल
आर्थिक सर्वेक्षणानूसार, केंद्र आणि राज्य सरकारांचा सामाजिक सेवांवरील खर्च 2014-15 मध्ये 7.68 लाख कोटी रुपयांहून 2019-20  मध्ये 15.79 लाख कोटी रुपये झाला आहे. सकल घरगुती उत्पादन  प्रमाणात सामाजिक सेवांवरील खर्चात 2014-15 ते 2019-20 दरम्यान दीड टक्क्यांनी वाढ झाली आहे. शिक्षणावरील खर्च जीडीपीच्या प्रमाणात 2.8 टक्क्यांहून 3.1 टक्के झाला आहे. तसेच आरोग्यावरील खर्चात 1.2 टक्क्यांहून 1.6 एवढी वाढ झाली आहे.
मानव विकास
भारताचे मानव विकास निर्देशांकातील स्थान सुधारले आहे. वर्ष 2017 मध्ये भारत १३० व्या स्थानावर होता तो आता 2018 मध्ये 0.647 गुणांच्या वाढीसह 129 वर पोहचला आहे. मानव विकास निर्देशांकात भारत सर्वाधिक सुधारणा होणारा देश आहे. ब्रिक्स देशांच्या यादीत चीन , दक्षिण आफ्रिका , रशिया  आणि ब्राझील  यांच्यापेक्षा भारत वरच्या स्थानावर आहे.
B.Gokhale/S.Thakur/P.Kor
(Visitor Counter : 53
अणुऊर्जा विभाग
स्वित्झर्लंडमध्ये झ्युरिक येथे झालेल्या 55 व्या आंतरराष्ट्रीय रसायनशास्त्र ऑलिम्पियाड स्पर्धेत भारताची विजयी पताका
मुंबई, 25 जुलै 2023
स्वित्झर्लंडमध्ये झ्युरिक येथे 16 जुलै ते 25 जुलै 2023 या कालावधीत झालेल्या 55 व्या आंतरराष्ट्रीय रसायनशास्त्र ऑलिम्पियाड स्पर्धेत  भारतीय विद्यार्थ्यांनी अत्युत्कृष्ट कामगिरीचे प्रदर्शन करत जागतिक पातळीवर मोठी प्रशंसा आणि मान्यता मिळवली. या प्रतिष्ठित स्पर्धेत एक सुवर्णपदक आणि तीन रौप्य पदकांची कमाई करत भारतीय संघाने उल्लेखनीय कौशल्याचा आविष्कार केला.
समग्र स्तरावर पदकतालिकेत सात इतर राष्ट्रांसह भारत 12व्या स्थानावर आहे.चीन आणि सिंगापूर या देशांनी प्रत्येकी चार सुवर्णपदके मिळवली आहेत तर तैवान,इराण,व्हिएतनाम तसेच एक वैयक्तिक सहभागी यांनी प्रत्येकी 3 सुवर्णपदके तर जपान,अमेरिका,उजबेकिस्तान,आर्मेनिया आणि बल्गेरिया यांनी प्रत्येकी 2 सुवर्णपदके जिंकली. यावर्षी जगभरातील 87 देशातून आलेले 348 विद्यार्थी, आयसीएचओच्या झेंड्याखाली खेळणारे दोन संघ यांनी आयसीएचओ मध्ये उत्कृष्टतेचे दर्शन घडविण्यासाठी स्पर्धेत भाग घेतला.
देशासाठी अभिमानास्पद कामगिरी करणारे विजेते भारतीय विद्यार्थी पुढीलप्रमाणे आहेत:
- क्रिश श्रीवास्तव - सुवर्णपदक
- अदिती सिंग  - रौप्यपदक
- अवनीश बन्सल  – रौप्यपदक
- मलय केडिया - रौप्यपदक
स्वित्झर्लंडमध्ये झ्युरिक येथे आंतरराष्ट्रीय रसायनशास्त्र ऑलिम्पियाड स्पर्धेतील भारतीय संघ
भारतीय संघासोबत मुख्य मेंटॉर म्हणून प्रा.अनुपा कुंभार , मेंटॉर म्हणून प्रा.एन.मनोज , तसेच विज्ञान निरीक्षण म्हणून डॉ.श्रद्धा तिवारी , प्रा.गुलशनआरा शेख  हे स्पर्धेच्या वेळी उपस्थित होते.
गणित,भौतिकशास्त्र, रसायनशास्त्र,जीवशास्त्र, खगोलशास्त्र तसेच खगोलभौतिकशास्त्र या विषयांतील विविध आंतरराष्ट्रीय ऑलिम्पियाड स्पर्धांमध्ये भारताचे प्रतिनिधित्व करण्यासाठी विद्यार्थ्यांची निवड तसेच प्रशिक्षण यासाठी एचबीसीएसई हे नोडल केंद्र म्हणून काम करते. एचबीसीएसईतर्फे आयोजित करण्यात येणाऱ्या राष्ट्रीय ऑलिम्पियाड परीक्षा आंतरराष्ट्रीय ऑलिम्पियाडसाठी अंतिम संघ निवडीच्या दृष्टीने उपयुक्त असतात. राष्ट्रीय ऑलिम्पियाड परीक्षांची तपशीलवार माहिती मिळवण्यासाठी कृपया येथे क्लिक करा : https://olympiads.hbcse.tifr.res.in
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
सामाजिक न्याय आणि सबलीकरण मंत्रालय
महाराष्ट्रातल्या स्वच्छता कामगारांची सुरक्षितता
नवी दिल्ली, 30 नोव्हेंबर 2021
कोविड-19 च्या पार्श्वभूमीवर महाराष्ट्रासह सर्व राज्ये आणि केंद्रशासित प्रदेशातल्या स्वचछता कामगारांच्या सुरक्षिततेसाठी मार्गदर्शक तत्वे जारी करण्यात आली होती. त्याव्दारे स्वच्छता कामगारांची सुरक्षितता सुनिश्चित करताना या तत्वांमध्ये पुढील गोष्टींचा आणि मुद्यांचा समावेश केला आहे.
1. महापालिकेने आघाडीच्या योद्धांची सुरक्षा आणि त्यांचे कल्याण सुनिश्चित करणे- यामध्ये स्वच्छता कामगारांची आरोग्य तपासणी करणे तसेच त्यांना पीपीई संच प्रदान करणे आणि नियमित वेतन देणे यांचा समावेश आहे. लॉकडाउनमध्ये या कर्मचा-यांना काही कारणाने कामावर येणे शक्य झाले नाही, तरीही त्यांना नियमित वेतन देण्याचे निश्चित केले होते.
2. कोविड-19 उद्रेक झाला त्या काळामध्ये कच-याचे सुरक्षित संकलन, त्यावर प्रक्रिया करणे आणि कच-याची योग्य प्रकारे विल्हेवाट लावणे यासाठी पुरेसा पाणीपुरवठा करणे आणि स्वच्छता सेवा सुनिश्चित करणे.
3.कोविड-19 च्या रूग्णांचे निदान, उपचार आणि रूग्णांच्या विलगीकरणाच्या काळामध्ये निर्माण होणारा कचरा हाताळणे आणि त्याची विल्हेवाट लावली जात आहे, याची खात्री करणे, यासाठी स्वच्छता कामगारांसाठी तसेच घनकचरा हाताळणे, त्यावर प्रक्रिया करणे आणि त्याची विल्हेवाट लावणे यासाठी मार्गदर्शक तत्वे निश्चित केली आहेत.
सरकारने ‘मॅन्युअल स्कॅव्हेंजर’ म्हणून रोजगारावर बंदी आणून त्यांचे पुनर्वसन नियम 2013  अधिसूचित केले आहे. या नियमानुसार काही गोष्टी निश्चित करण्यात आल्या आहेत. यामध्ये स्वच्छता कामगारांना सुरक्षा उपकरणे देणे, त्यांची सुरक्षा सुनिश्चित करणे अनिवार्य आहे. या नियमांनुसार गटार किंवा सेप्टिक टँक साफ करण्याचे काम करणा-या कामगारांनाही दहा लाख रूपयांचे विमा कवच प्रदान करण्यात येत असून त्याचा हप्ता नियोक्त्याने भरणे बंधनकारक आहे.
अशी माहिती सामाजिक न्याय आणि अधिकार राज्यमंत्री रामदास आठवले यांनी आज लोकसभेत एका लेखी उत्तरामध्ये दिली.
Jaydevi PS/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
वाणिज्य आणि उदयोग मंत्रालय
भारत-मेक्सिको यांच्यात व्यापार, गुंतवणूक आणि सहकार्य या विषयावरची पाचवी द्विपक्षीय उच्चस्तरीय बैठक
नवी दिल्ली, 13 ऑक्टोबर 2020
भारत-मेक्सिको यांच्यात व्यापार, गुंतवणूक आणि सहकार्य वृद्धिंगत करण्याबाबतची पाचवी उच्चस्तरीय द्विपक्षीय बैठक 9 ऑक्टोबर रोजी दूर दृश्य प्रणालीच्या माध्यमातून झाली. भारताचे वाणिज्य सचिव डॉ अनुप वाधवान आणि मेक्सिकोच्या परराष्ट्र व्यापार उपमंत्री लूझ मारिया दे ला मोरा यांनी संयुक्तपणे या बैठकीचे अध्यक्षपद भूषवले. दोन्ही देशांचे विविध मंत्री, विभाग आणि उद्योग महासंघाचे प्रतिनिधी या बैठकीत सहभागी झाले होते.
गेल्या काही वर्षात भारत-मेक्सिकोदरम्यान झालेल्या द्विपक्षीय आणि व्यावसायिक संबंधांचा दोन्ही बाजूंकडून आढावा घेण्यात आला. त्यात सद्यस्थितीतील अनेक प्रश्न, खी प्रलंबित मुद्दे, ज्यात दृक श्राव्य सहकार्य, द्विपक्षीय गुंतवणूक करार, कृषी उत्पादनांसाठी बाजारात प्रवेश, स्वच्छता आणि फायटोसैनीटरी अशा विविध विषयांवरील द्विपक्षीय मुद्द्यांवर या बैअथकित चर्चा झाली. त्याशिवाय बौद्धिक संपदा अधिकार आणि पर्यटन तसेच जनसंपर्क वाढवण्यावर देखील चर्चा झाली.
या बैठकीत उद्योग क्षेत्रातील दोन सामंजस्य करारांवर स्वाक्षऱ्या करण्यात आल्या. त्याशिवाय, भारतीय इलेक्ट्रोनिक्स आणि कॉम्पुटर सॉंफ्टवेअर निर्यात प्रोत्साहन परिषद आणि मेक्सिकोतील समकक्ष संस्थेदरम्यानही एक सामजस्य करारावर स्वाक्षऱ्या करण्यात आल्या. तसेच फिक्की आणि मेक्र्सिकोतील उद्योग-वाणिज्य संस्था COMCE यांच्यात देखील दोन्ही राष्ट्रांमधील औद्योगिक संबंध अधिक वाढवण्याबाबत देखील यावेळी एक सामंजस्य करार करण्यात आला.
त्यासोबतच, भारत आणि मेक्सिको यांच्यातील परस्परपूरक क्षमतांचा पूर्णपाने वापर करुन घेण्यासाठी, द्विपक्षीय सबंध अधिक विकसित आणि विविधांगी करण्याबाबत दोन्ही देशांनी सहमती व्यक्त कली. औषधनिर्माण, वैद्यकीय उपकरणे, आरोग्य व्यवस्था, कृषी उत्पादने, मस्त्य व्यवसाय, अन्नप्रक्रिया आणि हवाई अवकाश उद्योग अशा क्षेत्रात सहकार्य वाढवण्याबाबत यावेळी चर्चा झाली. या बैठकीनंतर, एक संयुक्त निवेदनही प्रसिद्ध करण्यात आले.
M.Iyengar/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ.मनसुख मांडविया यांनी 10 व्या जागतिक श्रवण दिन सोहळ्याला केले संबोधित
“श्रवण विकार, श्रवणविषयक आजारांचे लवकर निदान आणि वेळेवर उपचार करणे याविषयी जागरूकता वाढवण्यासाठी लोकसहभाग आणि लोकचळवळ ही गुरुकिल्ली”
केंद्रीय मंत्र्यांच्या हस्ते दिल्ली एम्सच्या नवजात शिशु श्रवण स्क्रिनिंग सुविधा, आणि म्हैसूरच्या एआयआयएसएच, 11 जनसंपर्क सेवा केन्द्र  यांचे आभासी माध्यमातून उद्घाटन
नवी दिल्ली, 3 मार्च 2022
केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी श्रवण विकार आणि श्रवणदोष याबाबत समाजामध्ये जागरूकता वाढवण्यासाठी सहकार्य आणि प्रयत्नांच्या महत्त्वावर भर दिला.
“लोकसहभाग आणि लोकचळवळीच्या मदतीने, श्रवण विकाराचे लवकर निदान आणि त्यावर वेळेवर उपचार करण्याबाबत प्रत्येकजण समाजातील सध्याच्या ज्ञानात भर घालण्यासाठी प्रभावीपणे योगदान देऊ शकतो” असे त्यांनी सांगितले.
निदान होऊ शकले नाही आणि उपचार केले नाहीत तर, श्रवणविषयक आजारांचे रूपांतर अपंगत्वात होऊ शकते. त्यामुळे अनेकांच्या उत्पादकता आणि जीवनाच्या गुणवत्तेवर विपरित परिणाम होतो, असेही ते पुढे म्हणाले. डॉ. आंबेडकर आंतरराष्ट्रीय केन्द्र येथे जागतिक श्रवण दिनाच्या 10 व्या वर्धापन दिनानिमित्त आयोजित कार्यक्रमात ते बोलत होते. केंद्रीय आरोग्य व कुटुंब कल्याण राज्यमंत्री डॉ. भारती प्रवीण पवार ही या कार्यक्रमाला उपस्थित होत्या. या वर्षीच्या जागतिक श्रवण दिनाची संकल्पना "आयुष्यासाठी ऐका, काळजीपूर्वक ऐका" अशी आहे.
याबाबत जागरुकता निर्माण करण्यात आशा आणि एएनएम, डॉक्टर, स्वयंसेवी संस्था, परिचारिका यांची महत्त्वपूर्ण भूमिका असल्याचे केंद्रीय आरोग्यमंत्री म्हणाले. त्यांनी श्रवणदोषांची लवकर तपासणी आणि निदान करण्यासाठी समाज आणि लहान मुलांच्या पालकांना अधिक शिक्षित करण्याचे आवाहन केले. "आपण स्वत:च्या मनाने औषधोपचार करू नयेत, डॉक्टरांचा सल्ला घ्यावा आणि ऐकण्याच्या समस्यांशी संबंधित कोणतीही औषधे घेण्यापूर्वी योग्य खबरदारी घेतली पाहिजे." असे त्यांनी सांगितले. आधुनिक तंत्रज्ञानाच्या या युगात, मोठ्या आवाजाच्या संपर्कासहीत श्रवणहानी संबंधित जवळपास सर्व कारणे टाळता येतात आणि त्यावर उपचार करता येतात. हे साध्य करण्यासाठी तंत्रज्ञानाचा वापर परीवर्तन ठरु शकतो, असेही ते म्हणाले.
केंद्रीय मंत्र्यांनी एम्स इथे नवजात श्रवणविषयक स्क्रीनिंग सुविधांचे आणि म्हैसूरच्या ऑल इंडिया इन्स्टिट्यूट ऑफ स्पीच अँड हिअरिंग  इथे 11 जनसंपर्क सेवा केन्द्रांचे आभासी माध्यमातून उद्घाटन केले. नवजात, शाळेत जाणारे आणि प्रौढांसाठी गेल्या दोन वर्षांच्या स्क्रीनिंग अहवालासह त्यांनी लहान मुले आणि वृद्धांसाठी श्रवण आणि तपासणीसाठी मार्गदर्शक तत्त्वांचे पुस्तकही जारी केले.
आरोग्य आणि कुटुंब कल्याण राज्यमंत्री डॉ. भारती प्रवीण पवार म्हणाल्या की, जागतिक श्रवण दिन आपल्याला श्रवणदोषांप्रती असलेल्या आपल्या जबाबदाऱ्यांची आठवण करून देतो. गरोदर स्त्रिया आणि मातांनी या समस्येबद्दल जागरूक राहून श्रवणदोष असल्यास त्यांच्या मुलांवर लवकरात लवकर उपचार करावेत यावर त्यांनी भर दिला.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
संरक्षण मंत्रालय
भारतीय नौदलाच्या कार्यान्वयन क्षमताना गती देण्यासाठी फ्रान्सकडून 26 राफेल सागरी विमानांच्या खरेदी प्रस्तावांना संरक्षण अधिग्रहण परिषदेची  मंजुरी
खरेदी  श्रेणी अंतर्गत तीन अतिरिक्त स्कॉर्पीन पाणबुड्यांच्या अधिग्रहणालाही मंजूरी
नवी दिल्ली, 13 जुलै 2023
संरक्षण मंत्री राजनाथ सिंह यांच्या अध्यक्षतेखाली 13 जुलै 2023 रोजी झालेल्या संरक्षण अधिग्रहण परिषदेच्या  बैठकीत तीन प्रस्तावांना मंजुरी देण्यात आली. डीएसीने 26 राफेल सागरी विमानांच्या खरेदीसाठी आवश्यकता निकषानुसार स्वीकृतीला  मंजूरी दिली.आंतर-सरकारी कराराच्या  आधारे फ्रेंच सरकारकडून भारतीय नौदलासाठी संबंधित सहाय्यक उपकरणे, शस्त्रे, सिम्युलेटर, सुटे भाग, संबंधित दस्तावेज, कर्मचाऱ्यांना प्रशिक्षण आणि दळणवळण सहकार्य केले जाणार आहे. संबंधित विमानांसाठी इतर देश आकारत असलेले दर आणि सर्व संबंधित बाबी विचारात घेऊन किंमत आणि खरेदीच्या इतर अटींवर फ्रेंच सरकारशी बोलणी केली जातील. भारताने तयार केलेल्या उपकरणांचे एकत्रीकरण आणि विविध प्रणालींची देखभाल, दुरुस्ती तसेच कार्यान्वयन  केन्द्राची उभारणी योग्य वाटाघाटीनंतर कराराच्या कागदपत्रांमध्ये समाविष्ट केली जाईल.
माझगाव डॉक शिपबिल्डर्स लिमिटेड  द्वारे बांधण्यात येणार्या खरेदी  श्रेणी अंतर्गत तीन अतिरिक्त स्कॉर्पीन पाणबुड्या खरेदीसाठी परिषदेने एओएन मंजूर केले. स्वदेशी सामग्रीचा जास्त उपयोग करणाऱ्या अतिरिक्त पाणबुड्यांच्या खरेदीमुळे भारतीय नौदलाची सामर्थ्य वाढण्याबरोबरच कार्यान्वयन तत्परता राखली जाईल आणि देशांतर्गत क्षेत्रात मोठ्या प्रमाणात रोजगाराच्या संधीही निर्माण होतील. पाणबुडी बांधणीत एमडीएलची क्षमता आणि कौशल्य आणखी वाढवण्यातही ते मदत करेल.
याशिवाय, भांडवल संपादन प्रकरणांच्या सर्व श्रेणींमध्ये इच्छित स्वदेशी भाग राखणे साध्य करण्यासाठी मार्गदर्शक तत्त्वे तयार करण्याच्या प्रस्तावाला डीएसीने मंजुरी दिली. स्वदेशी उत्पादनाद्वारे संरक्षण व्यासपीठ/उपकरणे यांचे महत्त्वपूर्ण उत्पादन तंत्रज्ञान आणि त्याचे चक्र टिकवून ठेवण्यासाठी ‘आत्मनिर्भरता’ साध्य करण्यात यामुळे मदत होईल.
N.Chitale/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
भारतीय निवडणूक आयोग
विजयी उमेदवारांच्या मिरवणुकांशी संबंधित मार्गदर्शक सूचना
नवी दिल्ली 10 मार्च 2022
भारतीय निवडणूक आयोगाने 8 जानेवारी 2022रोजी देशातील गोवा,मणिपूर,पंजाब,उत्तर प्रदेश आणि उत्तराखंड या राज्यांच्या विधानसभा क्षेत्रांमध्ये निवडणुका जाहीर केल्या. निवडणुकीच्या घोषणेसोबतच, आयोगाने कोविड काळात विजयी मिरवणुकीसह निवडणुकीशी संबंधित विविध बाबींचे नियमन करण्यासाठी सुधारित विस्तारित मार्गदर्शक सूचना देखील जारी केल्या. निवडणूक प्रक्रियेच्या काळात कोविड विषयक परिस्थितीत हळूहळू सुधारणा होत असताना आयोगाने केंद्रीय आरोग्य मंत्रालय आणि राज्य सरकारे यांच्याशी विचार विनिमय करून निवडणुकीसंदर्भातील काही निर्बंध शिथिल केले आहेत.
निवडणुका होत असलेल्या राज्यांमध्ये कोविड संसर्गाची सद्यस्थिती लक्षात घेऊन, आयोगाने मतमोजणी सुरु असताना आणि पूर्ण झाल्यानंतर विजयी उमेदवारांच्या मिरवणुकांशी संबंधित नियम शिथिल करण्याचा तसेच या मिरवणुकांवर घातलेली संपूर्ण बंदी मागे घेण्याचा निर्णय घेतला आहे. मात्र, राज्य आपत्ती व्यवस्थापन प्राधिकरणाने दिलेले निर्देश आणि संबंधित जिल्हा प्रशासनाने लागू केलेले प्रतिबंधात्मक उपाय विचारात घेतल्यानंतरच नियमांमध्ये ही शिथिलता आणली जाईल.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्री पीयूष गोयल आणि अबू धाबी अमिरातीच्या कार्यकारी परिषदेचे सदस्य, शेख हामेद बिन झायेद अल नाह्यान भारत-यूएई गुंतवणूक विषयक उच्चस्तरीय संयुक्त कृती दलाच्या अकराव्या बैठकीचे सह-अध्यक्षपद भूषविणार
नवी दिल्ली, 4 ऑक्टोबर 2023
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांच्या नेतृत्वाखालील एक प्रतिनिधी मंडळ 5-6 ऑक्टोबर 2023 दरम्यान 11 व्या भारत-संयुक्त अरब अमिराती गुंतवणूक विषयक उच्च स्तरीय कृती दल बैठकीचे सह-अध्यक्षपद भूषविण्यासाठी तसेच उद्योग प्रतिनिधींशी संवाद साधण्यासाठी आणि अबू धाबी अमिरातीच्या कार्यकारी परिषदेचे सदस्य, शेख हामेद बिन झायेद अल नाह्यान यांच्या नेतृत्वाखालील युएईच्या शिष्टमंडळाशी संवाद साधण्यासाठी संयुक्त अरब अमिरातीला भेट देणार आहे.
दोन्ही प्रतिनिधी मंडळे, युएई च्या कंपन्यांची भारतातील सध्याची गुंतवणूक आणि भारतीय कंपन्यांची युएई मधील गुंतवणूक याच्याशी संबंधित समस्या/आव्हाने यावर चर्चा करतील.
या बैठकीत संयुक्त कृती दलाने आतापर्यंत केलेल्या कामाचा आढावा घेण्यात येईल आणि दोन्ही बाजू आर्थिक वाढीच्या संभाव्यतेसह परस्पर हिताच्या क्षेत्रात गुंतवणूक सुलभ करण्याचे मार्ग शोधतील.
दोन दिवसांच्या दौऱ्यात केंद्रीय मंत्री गोयल भारत-यूएई संबंध अधिक मजबूत करण्यासाठी व्यापार, गुंतवणुकीच्या बाबी आणि सहकार्याची क्षेत्रे विकसित करण्यासाठी द्विपक्षीय बैठका देखील घेतील.
भारत-युएई यांच्यातील व्यापार, गुंतवणूक आणि आर्थिक संबंधांना प्रोत्साहन देण्यासाठी 2013 मध्ये संयुक्त कृती दलाची स्थापना करण्यात आली होती. गेल्या काही वर्षांमध्ये हे कृती दल दोन्ही बाजूंच्या कंपन्यांपुढील प्रमुख अडचणी सोडवण्यासाठी एक प्रभावी व्यासपीठ म्हणून उदयाला आले आहे.
भारत-युएई सर्वसमावेशक आर्थिक भागीदारी करारावरील स्वाक्षरीला एक वर्ष पूर्ण झाल्यानंतरची ही पहिली बैठक असेल.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 32
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 189.48 कोटी मात्रांचा टप्पा
12 ते 14 वयोगटातील 2.95 कोटींपेक्षा जास्त मुलांना लसीचा पहिली मात्रा देण्यात आली
देशातील उपचाराधीन रुग्णांची संख्या सध्या 19,509
गेल्या 24 तासात 3,205 नव्या कोरोना रुग्णांची नोंद
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.76%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.48  कोटींचा टप्पा पार केला आहे. 2,34,46,113 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.95  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10405389
|
|
2nd Dose
|
|
10019349
|
|
Precaution Dose
|
|
4850346
|
|
FLWs
|
|
1st Dose
|
|
18416165
|
|
2nd Dose
|
|
17544616
|
|
Precaution Dose
|
|
7737218
|
|
Age Group 12-14 years
|
|
1st Dose
|
|
29509889
|
|
2nd Dose
|
|
8040467
|
|
Age Group 15-18 years
|
|
1st Dose
|
|
58557194
|
|
2nd Dose
|
|
42656237
|
|
Age Group 18-44 years
|
|
1st Dose
|
|
555870205
|
|
2nd Dose
|
|
479587735
|
|
Precaution Dose
|
|
206637
|
|
Age Group 45-59 years
|
|
1st Dose
|
|
202952436
|
|
2nd Dose
|
|
188322961
|
|
Precaution Dose
|
|
653681
|
|
Over 60 years
|
|
1st Dose
|
|
126888817
|
|
2nd Dose
|
|
117337981
|
|
Precaution Dose
|
|
15243880
|
|
Precaution Dose
|
|
2,86,91,762
|
|
Total
|
|
1,89,48,01,203
भारतात सक्रीय रुग्णभार सध्या 19,509 इतका आहे, तो देशाच्या एकूण रुग्णसंख्येच्या तुलनेत 0.05% इतका आहे.
परिणामी, भारतात रुग्ण बरे होण्याचा दर 98.74% आहे.गेल्या 24 तासांत 2,802 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,44,689 झाली आहे.
गेल्या 24 तासात 3,205 नव्या कोरोना रुग्णांची नोंद झाली.
गेल्या 24 तासात एकूण 3,27,327 चाचण्या करण्यात आल्या. भारताने आतापर्यंत एकूण 83.89  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.76% तर दैनंदिन पॉझिटिव्हिटी दर 0.98% आहे.
उपराष्ट्रपती कार्यालय
अवयवदानासाठीच्या अभियानाला वेग देण्याचे उपराष्ट्रपतींचे आवाहन
नवी दिल्ली, 5 ऑक्टोबर 2018
मूत्रपिंड, फुफ्फुस, स्वादुपिंड यासारखे अवयव निकामी होण्याच्या वाढत्या प्रमाणामुळे या अवयवांची वाढती मागणी पूर्ण करण्यासाठी अवयव दान बाबतच्या अभियानाला वेग देण्याचे आवाहन उपराष्ट्रपती एम. व्यंकय्या नायडू यांनी केले आहे.
इंडियन सोसायटी ऑफ ऑर्गन ट्रान्सप्लांटेशनच्या 29 व्या वार्षिक परिषदेत हैदराबाद इथे ते आज बोलत होते. देशात अवयव दानाची मोठी गरज आहे. मात्र त्या तुलनेत उपलब्धता अत्यंत मर्यादित आहे. या बाबीकडे त्यांनी लक्ष वेधले. गेल्या चार-पाच वर्षात मृत्यूनंतर अवयव दान करण्याच्या प्रमाणात वाढ झाली आहे तरीही मागणी आणि पूर्तता यात मोठे अंतर आहे.
परंपरा, धार्मिक प्रथा यामुळे हे अंतर असून डॉक्टर, स्वयंसेवी संस्था आणि इतरांनी, अवयव दानाच्या महत्वाबाबत जनजागृती करावी असे आवाहन त्यांनी केले.
M.Chopade/N.Chitale/P.Malandkar
(Visitor Counter : 72
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 194.43 cr vaccine doses have been administered so far under Nationwide Vaccination Drive
- India's Active caseload currently stands at 28,857
- Active cases stand at 0.07%
- Recovery Rate currently at 98.72%
- 3,345 recoveries in the last 24 hours increases Total Recoveries to
- 4,26,36,710
- 5,233 new cases recorded in the last 24 hours
- Daily positivity rate 
- Weekly Positivity Rate 
- 85.35 cr Total Tests conducted so far; 3,13,361 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 8 जून 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 194.43 कोटींहून अधिक  मात्रांचा टप्पा पार केला. 2,48,41,726 लसीकरण सत्रांच्या माध्यमातून हे शक्य झाले आहे. 16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.46 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
भारतात उपचाराधीन रुग्णांची संख्या 28,857 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.07%आहे. परिणामी, भारतात कोरोनामुक्तीचा दर 98.72% इतका आहे. गेल्या 24 तासांत 3,345 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,36,710. इतकी झाली आहे.
गेल्या 24 तासात 5,233 नव्या कोरोना रुग्णांची नोंद झाली.
गेल्या 24 तासात एकूण 3,13,361 कोविड-19 चाचण्या घेण्यात आल्या. भारताने आतापर्यंत एकूण 85.35 कोटींहून अधिक  चाचण्या केल्या आहेत. देशातील साप्ताहिक पॉझिटिव्हिटी दर सध्या 1.12% आहे आणि दैनंदिन पॉझिटिव्हिटी दर 1.67%.नोंदविण्यात आला आहे.
इतर अपडेट्स :
- राज्ये/केंद्रशासित प्रदेशांकडे अद्याप न वापरलेल्या 14.48 कोटींपेक्षा अधिक मात्रा शिल्लक आणि लसीकरणासाठी उपलब्ध आहेत.
महत्त्वाचे ट्विट्सR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
आयुष मंत्रालय
आयुष मंत्रालयाने आयुष 64 आणि काबासुरा कुडीनीरची देशव्यापी वितरण मोहीम सुरु केली
कोविड -19 च्या दुसऱ्या लाटेचा सामना करण्यासाठी मंत्रालयाचा नवीन उपक्रम
रुग्णालयाबाहेरील कोविड रूग्ण हे लक्षित गट
नवी दिल्ली, 7 मे 2021
देशातील कोविड -19 संसर्गाच्या दुसऱ्या लाटेला सामोरे जाताना आयुष मंत्रालयाने आज रुग्णालयाबाहेरील बहुसंख्य कोविड रुग्णांच्या हितासाठी आयुष 64 आणि काबासुरा कुडीनीर ही बहु -वनौषधीयुक्त आयुर्वेदिक औषधे वितरीत करण्यासाठी मोठ्या प्रमाणात देशव्यापी मोहीम सुरु केली आहे. या औषधांची कार्यक्षमता बहु -केंद्रीय क्लिनिकल चाचण्याद्वारे सिद्ध झाली आहे. युवक कल्याण आणि क्रीडा राज्यमंत्री  आणि आयुष मंत्री  किरेन रिजिजू यांच्या हस्ते राबवण्यात येणारी ही बहुपक्षीय मोहीम पारदर्शक आणि कार्यक्षम पद्धतीने गरजूंपर्यंत औषधे पोहचवणे सुनिश्चित करेल. सेवा भारती या मोहिमेत मुख्य सहयोगी आहे.
मंत्रालयाच्या कार्यक्षेत्रात कार्यरत असलेल्या विविध संस्थांच्या विस्तृत जाळ्याचा वापर करून वितरणाचे व्यापक धोरण आखण्यात आले असून ते टप्प्याटप्प्याने राबवले जाईल आणि सेवा भारतीच्या देशभरातील नेटवर्ककडून यासाठी मदत पुरवली जाईल.
हे लक्षात घेण्यासारखे आहे की कोविड -19 चा देशभरात उद्रेक झाल्यापासून आरोग्य आणि कुटुंब कल्याण मंत्रालयाबरोबर एकत्र काम करताना आयुष मंत्रालयाने कोविड 19 चे नियंत्रण आणि त्याला आळा घालण्यासाठी अनेक उपक्रम हाती घेतले आहेत. आयुष-64 आणि काबासुरा कुडीनीर यांच्या वितरणसाठी देशभरात मोहीम राबवण्याचा उपक्रम मंत्रालयाने सुरु केला असून कोविड19 महामारी विरूद्ध लढ्यात आपली स्थिती बळकट करण्याचे भारताचे उद्दिष्ट आहे.
मंत्रालयाने अनेक उपाययोजना केल्या आहेत आणि कोविड 19 चे नियंत्रण आणि त्याला आळा घालण्यासाठी धोरण आखण्यासाठी विविध क्षेत्रातील तज्ञांचा समावेश असलेल्या एका आंतरशाखीय आयुष संशोधन आणि विकास कृती दलाची स्थापना केली. सेंट्रल काउन्सिल फॉर रिसर्च इन आयुर्वेदिक विज्ञान  ने विकसित केलेल्या आयुष-64 आणि काबासुरा कुडीनीर या शास्त्रीय सिद्ध औषधाबाबत विविध प्रकारे अभ्यास करण्यात आला आहे.
आयुष मंत्रालय -वैज्ञानिक आणि औद्योगिक संशोधन परिषद  सहकार्याने कोविड -19 रुग्णांच्या व्यवस्थापनात आयुष 64 च्या सुरक्षिततेचे व कार्यक्षमतेचे मूल्यांकन करण्यासाठी अलिकडेच बहुकेंद्रीय क्लिनिकल चाचणी पूर्ण केली आहे. आयुष मंत्रालयांतर्गत केंद्रीय सिद्ध संशोधन मंडळाने  कोविड-19 रुग्णांच्या कार्यक्षमतेचा अभ्यास करण्यासाठी काबासुरा कुडीनीर या सिद्ध औषधाच्या क्लिनिकल चाचण्यादेखील करण्यात आल्या आणि सौम्य ते मध्यम लक्षणे असलेल्या कोविड -19 संसर्गावरील उपचारातही उपयुक्त असल्याचे आढळले आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
माहिती आणि प्रसारण मंत्रालय
माहिती आणि प्रसारण मंत्र्यांच्या वक्तव्याबाबत स्पष्टीकरण
नवी दिल्ली, 29 ऑगस्ट 2019
केंद्रीय मंत्री प्रकाश जावडेकर यांनी केलेल्या वक्तव्याचा काही माध्यमांनी विपर्यास होत असल्याचे आढळून आले आहे. कम्युनिटी रेडिओ राष्ट्रीय पुरस्कार प्रदान सोहळ्यात काल 28 ऑगस्ट 2019 रोजी कम्युनिटी रेडिओचे महत्व आणि संवादाची शक्ती जावडेकर अधोरेखित करत होते.
याच कार्यक्रमात सरकारच्या दुसऱ्या कार्यकाळातील पहिल्या 75 दिवसात सरकारने घेतलेल्या महत्वाच्या निर्णयांवर आधारित ‘जन कनेक्ट’ पुस्तिकेचे प्रकाशन केले. यावेळी कलम 370 रद्द करण्याच्या ऐतिहासिक निर्णयासह अनेक महत्वाच्या निर्णयांबाबत त्यांनी भाष्य केले.
यासंदर्भात जावडेकर यांनी म्हटले आहे की, ‘आपण कम्युनिटी रेडिओ आणि संवादाबाबत केलेल्या सामान्य वक्तव्याचा संबंध माध्यमातले काही जण जम्मू आणि काश्मीरच्या स्थितीशी विनाकारण जोडत आहेत, असे करणे बेजबाबदार आणि अनैतिक पत्रकारिता ठरेल.’
R.Tidke/S.Kakade/D.Rane
(Visitor Counter : 38